钦定古今图书集成/明伦汇编/氏族典/第492卷 > 《凌迪知万姓统谱》 > 盛以恒
## 钦定古今图书集成/明伦汇编/氏族典/第492卷 > 《凌迪知万姓统谱》 > 盛以恒

按《陕西通志》：“以恒字勉南，潼关卫人。万历乙卯举人。
性方严寡交，苦志自励，受学于冯恭定之门，授河南
商城令。严法度，练乡兵，浚城隍，降贼一丈青全部千
馀人，又擒一字王，斩获无筭，贼不敢近。逆献陷襄樊，
乘势南下，以恒已荷荐剡，升开封府丞。直指以以恒
久任北土，道里险易，兵力强弱，皆所素知，遂留守御”
贼数十万众乘雪夜攻城，以恒厉民抵捍，身率家人
独当东南强敌，中箭裹创，昼夜不息，矢尽力竭，北城
遂陷。家人夺路出走，以恒被执，极口痛骂，被斮以死。
事闻，赠河南按察使司。

廖用贤《尚友录》。